Amerikalik yigit rafiqasining homiladorligini parvoz vaqtida uchuvchidan eshitdi (Video)

AQShning Florida shtatida yashovchi Odri Rouz ularning oilasi yana bir kishiga ko`payishini turmush o`rtog`iga o`zi emas, balki ular Tampdan Chikago sari parvozni amalga oshirayotgan samolyot uchuvchisidan e`lon qilishni iltimos qildi, deb xabar berdi Ria.ru nashri.
Odrining aytishicha, u ilk bora homilador bo`lganida turmush o`rtog`i Devid buni darrov bilib qolgan. Bu safar syurpriz qilish maqsadida Odri samolyot ekipajiga maktub yozdi.
“Sizlardan bir iltimosim bor! Men yaqinda homiladorligimni bildim. Turmush o`rtog`im bundan bexabar. Agar iloji bo`lsa homiladorligimni parvoz vaqtida e`lon qilsangiz!”, deb xat yozdi Odri.
Devidning yangilikni eshitgan paytdagi holatini Odri videoga oldi. “Devid va Odri Rouzlar samolyot bortiga yashirincha yana bir odamni olib chiqishgan”, deb yangragan uchuvchining ovozidan Devid hammasini tushunib oldi.
Xushxabardan boshi ko`kka etgan Devidni barcha yo`lovchilar qarsaklar bilan olqishlashdi.